Συντεταγμένες: 36°10′30″N 115°08′13″W﻿ / ﻿36.17500°N 115.13694°W﻿ / 36.17500; -115.13694

Το **Λας Βέγκας** (αγγλικά: *Las Vegas*), είναι η πολυπληθέστερη πόλη στην πολιτεία της Νεβάδα των Η.Π.Α. Ο πληθυσμός της πόλης, ανέρχεται σε 675,592 κατοίκους (σύμφωνα με εκτιμήσεις για το 2022). Η πόλη είναι διεθνούς φήμης τουριστικός προορισμός, ενώ ιδιαίτερα διάσημη είναι για τα πολυάριθμα καζίνο, τα καταστήματα, αλλά και την εξαιρετική κουζίνα και ψυχαγωγία. Για τους λόγους αυτούς μάλιστα αποκαλείται «Η πρωτεύουσα της διασκέδασης του Κόσμου».

Το Λας Βέγκας είναι επίσης έδρα της κομητείας Κλαρκ.

Η μητροπολιτική περιοχή του Λας Βέγκας, έχει πληθυσμό 2.347.920 κατοίκους (σύμφωνα με εκτιμήσεις για το 2021).

Στην Νεβάδα, σε απόσταση 107 χιλιομέτρων από το Λας Βεγκας το 1960 άρχισαν να διεξάγονται πειράματα με πυρηνικά όπλα. Έτσι οι κάτοικοι μπορούσαν να δουν τα μανιτάρια των εκρήξεων. Τα πειράματα όμως απαγορεύτηκαν το 1965, καθώς έθεταν τους κατοίκους σε κίνδυνο, λόγω της ραδιενέργειας.

Ιστορία
-------

Νότιοι Παϊούτ στη Μοάπα που φοράνε παραδοσιακά ψάθινα καπέλα με ενδύματα από γούνα κουνελιού κρατώντας ένα λίκνο.
Οι Παλαιοϊνδοί νομάδες ταξίδεψαν στην περιοχή του Λας Βέγκας πριν από 10.000 έτη, αφήνοντας πίσω τους πετρογλυφικά. Οι αρχαίες φυλές Ανασάζι και Παϊούτ ακολούθησαν τουλάχιστον 2.000 χρόνια πριν.

Ένας νεαρός Μεξικανός πρόσκοπος ονόματι Ραφαέλ Ριβέρα αναγνωρίζεται ως ο πρώτος μη ιθαγενής Αμερικανός που συνάντησε την κοιλάδα, το 1829. Ο έμπορος Αντόνιο Αρμίχο οδήγησε μια ομάδα 60 ατόμων κατά μήκος του Ισπανικού Μονοπατιού στο Λος Άντζελες της Καλιφόρνιας το 1829. Το 1844, κατέφτασε ο Τζον Φρίμοντ, και τα γραπτά του δελέασαν τους πρώτους εποίκους να έρθουν στην περιοχή. Η οδός Φρίμοντ στο κέντρο της πόλης φέρει το όνομά του.

Έντεκα έτη αργότερα, μέλη της Εκκλησίας του Ιησού Χριστού των Αγίων των Εσχάτων Ημερών επέλεξαν το Λας Βέγκας ως τοποθεσία για να χτίσουν ένα οχυρό ανάμεσα στο Σολτ Λέικ Σίτι και το Λος Άντζελες, όπου ταξίδευαν για να συγκεντρώσουν προμήθειες. Το φρούριο εγκαταλείφθηκε αρκετά χρόνια αργότερα. Τα ερείπια αυτού του παλαιού μορμονικού οχυρού μπορούν ακόμα να φανούν στη διασταύρωση της λεωφόρου Λας Βέγκας και της λεωφόρου Ουάσιγκτον.

Το Λας Βέγκας ιδρύθηκε ως πόλη το 1905, όταν 450 στρέμματα γης δίπλα στις γραμμές του Σιδηροδρόμου Ένωσης Ειρηνικού δημοπρατήθηκαν στη σημερινή περιοχή του κέντρου της πόλης. Το 1911, το Λας Βέγκας ενσωματώθηκε ως πόλη.

Το πολυτελές ξενοδοχείο Golden Nugget και το καζίνο Pioneer Club κατά μήκος της οδού Φρίμοντ το 1952.
Το 1931 ήταν μια κομβική χρονιά για το Λας Βέγκας. Εκείνην την εποχή, η Νεβάδα νομιμοποίησε τα τυχερά παιχνίδια στα καζίνο και μείωσε τις προϋποθέσεις διαμονής για αίτηση διαζυγίου σε έξι εβδομάδες. Το ίδιο έτος συνέβη επίσης η έναρξη κατασκευής του κοντινού φράγματος Χούβερ. Η εισροή εργατών οικοδομών και των οικογενειών τους βοήθησε το Λας Βέγκας να αποφύγει την οικονομική καταστροφή κατά τη διάρκεια της Μεγάλης Ύφεσης. Οι εργασίες κατασκευής ολοκληρώθηκαν το 1935.

Στα τέλη του 1941, ιδρύθηκε το Στρατιωτικό Αεροδρόμιο του Λας Βέγκας. Το 1950 μετονομάστηκε σε Βάση Πολεμικής Αεροπορίας Νέλλις, και τώρα φιλοξενεί την αεροβατική ομάδα Θάντερμπερντς της Πολεμικής Αεροπορίας των Ηνωμένων Πολιτειών.

Μετά τον Δεύτερο Παγκόσμιο Πόλεμο, τα πολυτελώς διακοσμημένα ξενοδοχεία, τα καζίνο τυχερών παιχνιδιών και η ψυχαγωγία μεγάλων επωνύμων έγιναν συνώνυμα με το Λας Βέγκας.

Η θέα αυτή του κέντρου του Λας Βέγκας δείχνει ένα σύννεφο καπνού σε σχήμα μανιταριού στο βάθος. Σκηνές όπως αυτή ήταν χαρακτηριστικές κατά τη δεκαετία του 1950. Από το 1951 έως το 1962, η κυβέρνηση διεξήγαγε 100 ατμοσφαιρικές δοκιμές στην εγγύς περιοχή δοκιμών της Νεβάδας.
Το 1951, οι δοκιμές πυρηνικών όπλων ξεκίνησαν στο χώρο δοκιμών της Νεβάδας, 105 χιλιόμετρα βορειοδυτικά του Λας Βέγκας. Κατά τη διάρκεια αυτής της περιόδου, η πόλη απέκτησε το ψευδώνυμο «Ατομική Πόλη». Οι κάτοικοι και οι επισκέπτες ήταν σε θέση να δουν τα σύννεφα καπνού σε σχήμα μανιταριού από τις εκρήξεις πυρηνικών βομβών (εκθέτοντας τον εαυτό τους σε ραδιενεργά κατάλοιπα) μέχρι το 1963, όταν η συνθήκη μερικής απαγόρευσης πυρηνικών δοκιμών απαίτησε την μετακίνηση των πυρηνικών δοκιμών υπογείως.

Το 1955, το Ξενοδοχείο Μούλιν Ρουζ άνοιξε και έγινε το πρώτο φυλετικά ενσωματωμένο καζίνο-ξενοδοχείο στο Λας Βέγκας.

Η Οδός Φρίμοντ, γνωστή και ως Φρίμοντ Στριτ, στα τέλη της δεκαετίας του 1960.
Κατά τη διάρκεια της δεκαετίας του 1960, εταιρείες και μεγιστάνες επιχειρήσεων όπως ο Χάουαρντ Χιουζ έχτιζαν και αγόραζαν ακίνητα σε ξενοδοχεία-καζίνο. Ο τζόγος αναφερόταν ως «παιχνίδι», κάτι που τον μετέτρεψε σε νόμιμη επιχείρηση. Το βιβλίο *Μαθαίνοντας από το Λας Βέγκας* (Learning from Las Vegas), που δημοσιεύτηκε αυτή την εποχή, ζήτησε από αρχιτέκτονες να εμπνευστούν από τα εξαιρετικά διακοσμημένα κτίρια της πόλης, βοηθώντας στην έναρξη του κινήματος της μεταμοντέρνας αρχιτεκτονικής.

Το 1995, το πεζοδρομημένο εμπορικό κέντρο Φρίμοντ Στριτ Εξπήριενς άνοιξε στο κέντρο της πόλης του Λας Βέγκας. Αυτή η περιοχή πέντε τετραγώνων με στέγαστρο διαθέτει 12,5 εκατομμύρια φώτα με δίοδο φωτοεκπομπής και 550.000 βατ ήχου από το λυκόφως μέχρι τα μεσάνυχτα κατά τη διάρκεια παραστάσεων που γίνονται κάθε ώρα.

Λόγω της πραγματοποίησης πολλών προσπαθειών εκσυγχρονισμού, το 2012 ονομάστηκε «Το Έτος του Αστικού Κέντρου». Έργα αξίας εκατοντάδων εκατομμυρίων δολαρίων έκαναν τότε το ντεμπούτο τους, όπως η Αίθουσα Παραστάσεων Σμιθ, το Παιδικό Μουσείο DISCOVERY, το Εθνικό Μουσείο Οργανωμένου Εγκλήματος και Επιβολής του Νόμου, το Μουσείο Νέον, ένα νέο δημαρχιακό συγκρότημα και ανακαινίσεις για τα νέα κεντρικά γραφεία της εταιρείας Zappos.com στο παλιό κτίριο του Δημαρχείου.

Τουρισμός
---------

Τα αξιοθέατα στο Λας Βέγκας είναι κυρίως τα καζίνο. Τα πιο διάσημα καζίνο-ξενοδοχεία βρίσκονται στο Λας Βέγκας Μπούλεβαρντ (Las Vegas Boulevard), και κυρίως στο Λας Βέγκας Στριπ (Las Vegas Strip). 

Υπάρχουν πολλά καζίνο-ξενοδοχεία στην περιοχή του κέντρου της πόλης, καθώς ήταν αρχικά το επίκεντρο της βιομηχανίας τυχερών παιχνιδιών της πόλης στις πρώτες ημέρες της. Αρκετά όμως υπάρχουν πλέον και στην κομητεία γύρω από την πόλη. Το 2009, ο συνολικός αριθμός των διαθέσιμων δωματίων στο Λας Βέγκας ξεπερνούσε τα 140.000.

Φωτοθήκη
--------

* Πανοραμική άποψη του Λας ΒέγκαςΠανοραμική άποψη του Λας Βέγκας
* Το κέντρο του Λας ΒέγκαςΤο κέντρο του Λας Βέγκας
* Το κέντρο του Λας ΒέγκαςΤο κέντρο του Λας Βέγκας
* Η κοιλάδα Ρεντ ΡοκΗ κοιλάδα Ρεντ Ροκ

Παραπομπές
----------

1. 1 2 3  Getty Research Institute: «Getty Thesaurus of Geographic Names» (Αγγλικά) Getty Research Institute. Λος Άντζελες. 7013870. Ανακτήθηκε στις 25  Αυγούστου 2022.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4374. Ανακτήθηκε στις 6  Αυγούστου 2018.
3. ↑  www.lasvegasnevada.gov/Government/Mayor-City-Council/Mayor. Ανακτήθηκε στις 26  Αυγούστου 2022.
4. ↑  *Ballotpedia*. Carolyn\_Goodman. Ανακτήθηκε στις 26  Αυγούστου 2022.
5. ↑  www.lasvegasnevada.gov/Government/Mayor-City-Council/Mayor/Mayor-Full-Bio. Ανακτήθηκε στις 26  Αυγούστου 2022.
6. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
7. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
8. ↑  «Las Vegas, Nevada Population 2022 (Demographics, Maps, Graphs)». *worldpopulationreview.com*. Ανακτήθηκε στις 16 Απριλίου 2022.
9. ↑  Cordell, Linda (1994). *Ancient Pueblo Peoples*. St. Remy Press and Smithsonian Institution. σελίδες 18–19. ISBN 0-89599-038-5.
10. ↑  Land, Barbara· Land, Myrick (1 Μαρτίου 2004). *A Short History of Las Vegas*. University of Nevada Press. σελ. 4. ISBN 978-0874176438. Ανακτήθηκε στις 18 Δεκεμβρίου 2020.
11. ↑  «FAQs/History». *Clark County, Nevada*. Αρχειοθετήθηκε από το πρωτότυπο στις 1 Δεκεμβρίου 2010. Ανακτήθηκε στις 4 Δεκεμβρίου 2008.
12. ↑  Ponce, Victor Miguel. «Las Vegas, how did Las Vegas get its name, groundwater depletion». *San Diego State University*. Ανακτήθηκε στις 13 Σεπτεμβρίου 2014.
13. ↑  Federal Writers' Project (1941). *Origin of Place Names: Nevada* (PDF). Works Progress Administration. σελ. 16. Αρχειοθετήθηκε (PDF) από το πρωτότυπο στις 9 Απριλίου 2018.
14. ↑  «Home». *United States Air Force Thunderbirds*. Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 25 Οκτωβρίου 2019.
15. 1 2  Simon, Steven; Bouville, Andre (January–February 2006). «Fallout from Nuclear Weapons Tests and Cancer Risks». *American Scientist* **94** (1): 48. doi:10.1511/2006.57.48.. Ανακτήθηκε στις December 18, 2020. *«Η έκθεση σε ραδιενέργεια πριν από 50 χρόνια εξακολουθεί να έχει επιπτώσεις στην υγεία σήμερα, οι οποίες θα συνεχιστούν στο μέλλον...Η εναπόθεση...γενικά μειώνεται με την απόσταση από το χώρο δοκιμών προς την κατεύθυνση του ανέμου που επικρατεί στη Βόρεια Αμερική, αν και απομονωμένες τοποθεσίες έλαβαν σημαντική εναπόθεση ως αποτέλεσμα των βροχοπτώσεων.»*.
16. ↑  «History». *City of Las Vegas*. Αρχειοθετήθηκε από το πρωτότυπο στις 1 Ιουλίου 2014. Ανακτήθηκε στις 2 Δεκεμβρίου 2016.
17. ↑  Segall, Eli; Subrina Hudson (October 22, 2020). «Zappos' new landlord is a familiar face». *Las Vegas Review-Journal*.. Ανακτήθηκε στις December 18, 2020.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Λας Βέγκας**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λας Βέγκας** |

* Επίσημη ιστοσελίδα της πόλης του Λας Βέγκας

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
50 πολυπληθέστερες πόλεις των Ηνωμένων Πολιτειών |
| --- |
|  |
| 

|  |  |  |  |  |  |
| --- | --- | --- | --- | --- | --- |
|     | 
1. Νέα Υόρκη
2. Λος Άντζελες
3. Σικάγο
4. Χιούστον
5. Φοίνιξ
6. Φιλαδέλφεια
7. Σαν Αντόνιο
8. Σαν Ντιέγκο
9. Ντάλας
10. Ώστιν

 | 
11. Σαν Χοσέ
12. Φορτ Γουόρθ
13. Τζάκσονβιλ
14. Κολόμπους
15. Σάρλοτ
16. Ιντιανάπολις
17. Σαν Φρανσίσκο
18. Σιάτλ
19. Ντένβερ
20. Ουάσινγκτον

 | 
21. Βοστώνη
22. Ελ Πάσο
23. Νάσβιλ
24. Οκλαχόμα Σίτι
25. Λας Βέγκας
26. Ντιτρόιτ
27. Πόρτλαντ
28. Μέμφις
29. Λούισβιλ
30. Μιλγουόκι

 | 
31. Βαλτιμόρη
32. Αλμπουρκέρκη
33. Τούσον
34. Μέσα
35. Φρέσνο
36. Σακραμέντο
37. Ατλάντα
38. Κάνσας Σίτι
39. Κολοράντο Σπρινγκς
40. Ράλεϊ

 | 
41. Ομάχα
42. Μαϊάμι
43. Λονγκ Μπιτς
44. Βιρτζίνια Μπιτς
45. Όουκλαντ
46. Μινεάπολις
47. Τάμπα
48. Τάλσα
49. Άρλινγκτον
50. Ουίτσιτα

 |

 |
|  |
| 
(Εκτίμηση πληθυσμού για το 2021) |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 134853092
* LCCN: n79041932
* ISNI: 0000 0004 0447 6890
* GND: 4034659-6
* SUDOC: 027406512
* BNF: cb11945535x (data)
* NDL: 00629398
* NKC: xx0042458
* BNE: XX461656

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αμερική
* Πύλη:Ηνωμένες Πολιτείες
 |

 |